ПРОЕКТ ИЗМЕНЕНИЕ И ДОПЪЛНЕНИЕ НА

 НАРЕДБА № 20 ЗА ГРОБИЩНИТЕ ПАРКОВЕ НА ТЕРИТОРИЯТА НА ОБЩИНА ЛЕВСКИ

РАЗДЕЛ I

ОБЩИ ПОЛОЖЕНИЯ

Чл. 1. /1/ Тази Наредба урежда управлението, стопанисването и вътрешния ред в гробищните паркове, гробищата и обредните зали, реда и условията за извършване на погребения, ползването и благоустрояването на гробните места и свързаните с тази дейност услуги на територията на Община Левски.

/2/ Гробищните паркове и обредните зали на територията на Община Левски функционират и се управляват в съответствие със законите на Република България, тази наредба и Решенията на Общински съвет – Левски.

Чл.2./1/ Гробищните паркове са обществени терени със специално предназначение. Те са публична общинска собственост по силата на чл.3, ал.2, т.3 от ЗОС.

/2/ На територията на Община Левски действат :

1. Гробищен комплекс – гр. Левски;

2. Гробища в кметствата на Общината.

Чл.3. Създаването на нови и разширяването или закриването на действащите гробищни паркове и гробища на територията на Община Левски става с решение на Общинския съвет.

Чл. 4. /1/ Площта на гробищните паркове се определя от общите и подробни устройствени планове на Община Левски.

/2/ С подробния устройствен план по предходната алинея се определят главните и второстепенни алеи на гробищния парк и гробните парцели. Парцелите се разделят на редове. Редовете и гробовете се отделят от междинни пътеки.

Чл.5. За отделните религиозни общности и етноси могат да се обособят самостоятелни парцели, при спазване на изискванията на устройствения гробищен план.

Чл.6. /1/ Общината осигурява равни условия на всички търговци, които имат за предмет на дейност организиране на погребални услуги за осъществяване предмета им на дейност.

/2/ Физически и юридически лица, извършващи погребална и траурна дейност на територията на Община Левски и желаещи да работят на територията на общинските гробищни паркове, следва писмено да уведомят за същото общинската администрация.

/3/ Към уведомлението по ал.2, задължително се прилагат копия от документи, необходими за извършване на услугите /съдебно решение за регистрация; удостоверение за актуално състояние; БУЛСТАТ; удостоверение за регистриран специализиран транспорт или договор с лице притежаващо такъв; документ за собственост или договор за наем на имота, ползван за офис или работилница; опис на предлаганите от фирмата услуги; списък на лицата, които ще извършват благоустройство на гробните места/.

Чл.7. Търговците с регистриран предмет на дейност “погребална и траурна дейност” могат да извършват погребални услуги на гражданите, с изключение на дейностите по чл.8 и чл.9.

РАЗДЕЛ ІІ

УПРАВЛЕНИЕ

Чл.8 /1/ Гробищните паркове по чл.2, ал. 2, т.1 от тази наредба, както и намиращите се в тях сгради и съоръжения – общинска собственост, се управляват, стопанисват и поддържат от Община Левски.

/2/ Гробищата по чл.2, ал.2, т.2 се управляват и опазват от съответните кметове и кметски наместници, съгласно настоящата наредба.

Чл.9. Общинската администрация осъществява дейности по:

- поддържане и благоустрояване на гробищните паркове;

-опазване на обществения ред на територията на гробищните паркове;

-води регистър на гробните места;

-събира такси за ползване на гробните места по ЗМДТ.

Чл.10. Община Левски в рамките на своя бюджет определя средства за обновяване и разширение на гробищните терени, сгради и съоръжения, общо озеленяване и изграждане и поддържане на алейна мрежа, водопроводи, общо осветление,

транспортни комуникации и други.

РАЗДЕЛ ІІІ

ГРОБНИ МЕСТА И ТЯХНОТО ПОЛЗВАНЕ

Чл. 11. /1/ Гробните места биват единични гробове и гробници.

/2/ Единичните гробове са обособени части от гробищните паркове, съгласно изискванията на съответните наредби на Министерството на здравеопазването.

/3/ Гробниците/семейни гробни места/ се състоят от два или три единични гроба.

/4/ Предоставянето на нови гробни места става само с разрешение на кмета или упълномощено от него длъжностно лице.

Нова редакция:

Чл. 11, ал. /1/ Гробните места биват: единични гробове, гробница-надстройка до 3 метра, семейни гробници, зидан гроб с плоча и гроб с берма;

/2/ Единичните гробове са обособени части от гробищните паркове, съгласно изискванията на съответните наредби на Министерството на здраеопазването;

/3/ Гробницата с надстройка до 3 метра и семейните гробници са с размери: 300 см. ширина и 250 см. дължина, но не повече. Всеки зидан гроб с плоча и гроб с берма са с размери: 200 см. ширина и 250 см. дължина, но не повече;

/4/ Не се разрешава закупуване(плащане на такса за запазване на повече от 1 бр. гробно място до покойника), както и преотстъпване на гробоползване, без заявление до кмета на община Левски и последваща заповед.

Чл.12. Поддържането на гробното място и прилежащите междинни пътеки е задължение на близките на покойника.

Чл.13. /1/ С полагането на покойник в нов гроб се поражда право на гробоползване за наследниците му по закон.

/2/ Правото на гробоползване се погасява след изтичането на осем години от датата на погребението при положение, че преди това то не е било продължено по реда на чл.16 от тази наредба.

Чл.14 /1/ Правото на гробоползване се прекратява и при трайно неподдържане на гробното място.

/2/ Под трайно неподдържане на гробното място по смисъла на ал.1 се разбира системното неполагане на необходима грижа от страна на близките на покойника, в резултат на което външният изглед на гробното място и прилежащите междинни

пътеки не позволяват то да бъде идентифицирано(например - наличието на храсти, друг вид растителност, липсата на надгробни символи и т.н.)

Чл.15 /1/ Служители от общинската администрация извършват на всеки 12 месеца инвентаризация на гробищните паркове на територията на гр. Левски.

/2/ За всеки отделен случай на констатирано трайно неподдържане на гробно място и прилежащите междинни пътеки по смисъла на чл.14 от тази Наредба се съставя протокол. Данните за гробното място и за близките на покойника се вземат от гробищния регистър.

/3/ За всяко констатирано не поддържане на гробното място се уведомяват близките на покойника. Уведомлението може да се извърши и чрез публикация в един местен вестник или чрез поставяне на уведомлението на определено за целта място в гробищния парк.

/4/ При наличието на две надлежни уведомления за не поддържане по отношение на едно и също гробно място, в едногодишен срок от първото констатиране на трайно не поддържане и по доклад на лицата, извършващи инвентаризацията кметът на Община Левски издава заповед, с която прекратява правото на гробоползване по отношение близките на покойника.

Чл. 16. /1/ Правото на гробоползване е срочно и безсрочно.

/2/ Срочното право на гробоползване се придобива след изтичане на осемгодишния срок от датата на погребението и заплащане на определената от Общински съвет – Левски годишна такса, съгласно Наредба №6 за определяне и администриране на местните такси и цени на услуги. То може да се продължава

ежегодно при условие, че правоимащите лица са заплащат съответната такса.

/3/ Безсрочното право на гробоползване може да се придобие след получаване на разрешение за изграждане на гробница, издадено по съответния ред от общинската администрация и заплатена еднократна такса, определена от Общински съвет – Левски съгласно Наредба №6 за определяне и администриране на местните такси и цени на услуги.

Нова редакция:

„чл. 16 /1/ Правото на гробоползване е срочно и безсрочно.

/2/ Срочното право на гробоползване се придобива след изтичане на осемгодишния срок от датата на погребението и заплащане на определената от Общински съвет – Левски годишна такса, съгласно Наредба № 6 за определяне и администриране на местните такси и цени на услуги. То може да се продължава ежегодно при условие, че правоимащите лица са заплатили съответната такса.

/3/ Безсрочното право на гробоползване може да се придобие след получаване на разрешение за изграждане на гробница, издадено по съответния ред от общинска администрация и зплатена еднократна такса, определена от Общински съвет – Левски съгласно Наредба № 6 за определяне и администриране на местните такси и цени на услуги;

/4/ За благоустройствени мероприятия – навеси, перголи, беседки и др. по одобрен проект се издава строително разрешение от архитекта на община Левски.

Чл.17. /1/ Полагането на друг покойник в съществуващ гроб не се разрешава преди изтичането на 8 години от предишното погребение. Това ограничение не се прилага при погребение в горната камера на вертикална гробница съгласно изискванията на съответна наредба на МЗ.

/2/ Ако покойникът или неговите наследници по закон, притежават право на гробоползване при условията на предходната алинея, общината няма задължение да осигури ново гробно място.

Чл. 18. Правото на гробоползване на единичен гроб, гробница или фамилен гроб обхваща:

1.извършване на последващи погребения в него/нея по реда или при условията на тази наредба;

2. поставяне на трайни надгробни символи-паметник, рамка, фотокерамични портрети с лика и изписване името на покойника с датите на раждането и смъртта му;

3. засаждане на декоративни цветя и треви;

4. извършване на траурни и възпоменателни обреди.

Чл. 19. /1/ При последващи погребения в едно гробно място, правото на ползуване по чл. 16 може да бъде продължено и по искане на наследниците на следващите погребани в същото гробно място лица. В този случай се продължава правото на гробоползване за наследниците на първия погребан.

/2/ Когато първото погребано лице няма наследници и правото на гробоползване е продължено, наследниците на следващия или на следващите покойници по реда на извършените погребения в същото гробно място придобиват самостоятелно право на гробоползване, след като докажат пред общинската администрация, че първият погребан няма наследници.

Чл.20. По въпросите за наследяване по закон и завещание се прилагат разпоредбите на Закона за наследството.

Чл. 21. Когато правото на гробоползване не е било продължено по реда на чл.16, или правото на гробоползване е прекратено по реда на чл.15, гробното място се предоставя за нови погребения. Останките от погребения се изравят и се загробват в общ гроб.

Чл. 22. /1/ Възмездно преотстъпване на правото на гробоползване не се допуска от приобретател.

/2/ Безвъзмездно преотстъпване на това право се допуска само между правоимащите лица. То се извършва с писмено заявление до кмета на Община Левски с нотариална заверка на подписите на заявителите. Заявлението се прилага към съответната партида и се отбелязва в гробищния регистър.

РАЗДЕЛ ІV

ПОГРЕБЕНИЯ

Чл.23. /1/ В гробищните паркове на територията на гр. Левски се погребват покойници с постоянен адрес приживе в града.

/2/ В гробищните паркове на територията на гр. Левски могат да бъдат погребвани и покойници, които към датата на смъртта им са били с настоящ адрес в града, макар и с друга адресна регистрация за постоянен адрес, или такива, чието

погребение в гробище по техния постоянен адрес е невъзможно или много затруднено. В тези случаи наследниците на покойния ползват гробното място само при условията на чл. 16, ал. 2.

/3/ Покойници – чужди граждани се погребват в гробищните паркове, ако са починали на територията на общината, освен в случаите, когато близките на покойника са потърсили тялото.

Чл. 24. /1/ Покойници, принадлежали приживе към някоя религиозна общност или етническа група се погребват по реда на тази наредба.

/2/ Обредните действия и ритуали могат да се извършват, доколкото не противоречат на националната сигурност, обществения ред , народното здраве и морал, и не засягат правата и свободите на другите граждани.

Чл.25. /1/ Погребенията се извършват в светлата част на денонощието, не по-рано от 24 часа и не по-късно от 48 часа от установяването на смъртта. Погребение след 48 часа се разрешава при условие, че се вземат мерки за съхранение на трупа в специализирана хладилна камера.

/2/ Всяко гробно място трябва да има размери: ширина 100 см., дължина 200 см., дълбочина минимум 150 см., или да бъде съобразено с анатомичните особености на покойници с по-големи размери и всички други изисквания на Наредба №21 на

Министерството на здравеопазването;

 /3/ Организацията на погребението и изкопаването на гробното място трябва да става след съставянето на акта за смърт и след уточняване на гробното място от общинската администрация, при строго спазване на устройствения план на гробищния парк.

/4/ Най - близкият родственик на починалото лице е длъжен веднага след констатиране на смъртта от компетентното медицинско лице, да уведоми съответните длъжностни лица по гражданското състояние, като представи медицинско свидетелство за установена смърт и личната карта на покойника за съставянето на смъртен акт.

/5/ Длъжностното лице по ал.4 съставя акт за смърт и издава препис-извлечение от него, което представлява разрешение за погребение.

Чл.26. Когато има съмнения или данни за насилствена смърт, погребението се извършва след писмено разрешение от компетентните органи.

Чл.27. В ковчега на покойника е забранено поставянето на пари, злато и други ценни предмети.

Нов текст:

„чл. 25 /1/ Погребенията се извършват в светлата част на денонощието, не по-рано от 24 часа и не по-късно от 48 часа от установяването на смъртта. Погребение след 48 часа се разрешава при условие, че се вземат мерки за съхранение на трупа в специализирана хладилна камера.

/2/ Всяко единично гробно място трябва да има размери: максимална ширина – 130 см., максимална дължина – 250 см., дълбочина минимум – 150 см.;

/2.1/ Всяка гробница(за един покойник) – надстройка до 3 метра, трябва да има размери: максимална ширина – 300 см., максимална дължина – 250 см., дълбочина минимум – 150 см.;

/2.2/ Всяка семейна гробница(за двама покойници) трябва да има размери: максимална ширина – 300 см., максимална дължина – 250 см., дълбочина минимум – 150 см.;

/2.3/ Всеки зидан гроб с плоча трябва да има размери: максимална ширина – 200 см., максимална дължина – 250 см., дълбочина минимум – 150 см.;

/2.4/ Всеки зидан гроб с берма трябва да има размери: максимална ширина – 200 см., максимална дължина – 250 см., дълбочина минимум – 150 см. или да бъде съобразено с анатомичните особености на покойници с по-големи размери и всички други изисквания на Наредба № 2 от 21 април 2011 г.. за здравните изисквания към гробищни паркове (гробища) и погребването и пренасянето на покойници .;

/2.5/ Пътеките между гробните места трябва да са с размери: - 0,80 см., но не повече. Разстоянието между редовете трябва да е с размери – 150 см.“

Раздел V

ЕКСХУМАЦИЯ

Чл. 28. Ексхумацията представлява изваждане на тленните останки на починалия от гроба му.

 Чл. 29. Ексхумация се допуска само с изричен акт на компетентен орган, по начин и ред определен в закон. Същата се извършва в присъствие на заинтересованите органи и лица и в присъствието на съдебен лекар.

Чл. 30. Повторното загробване на тленните останки на починалия се извършва след разрешение на органа, който е разпоредил ексхумацията.

Раздел VI

ВЪТРЕШЕН РЕД И БЛАГОУСТРОЯВАНЕ НА ГРОБНИТЕ МЕСТА

Чл. 31. Посещения в гробищните паркове се допускат:

За времето от 1 април до 30 септември – от 07.00 до 20.00 часа;

За времето от 1 октомври до 31 март – от 08.00 до 18.00 часа.

Чл. 32. В гробищните паркове се забранява:

1. влизането на автомобили, превозващи покойници, неотговарящи на нормативните изисквания;

2. извършване на всякакъв вид търговска дейност;

3. приемане на поръчки за каменоделски услуги;

4. засаждането на високостеблени декоративни и плодни дървета в парцелите и на гробните места;

5. отсичането на дървета без разрешение от кмета на Община Левски;

6. паленето на огън и изгарянето на отпадъци;

7. посещение на лица под 14 години, ако не са съпроводени от пълнолетни лица;

8. въвеждането на кучета, домашни и други животни;

9. изхвърлянето на хранителни и други отпадъци и увехнали цветя и треви, освен на определените за целта места;

10. разлепването и поставянето на некролози, афиши, реклами, съобщения и други подобни, освен на определените за целта места;

11. други действия, несъвместими с предназначението на гробищния парк.

Чл. 33. /1/ Ползвателите на гробните места с право на гробоползване са длъжни да ги поддържат редовно в добър вид, да ги благоустроят, да поставят трайни надгробни символи (паметник, ограда).

/2/ Лицата, които са извършвали работи по оформянето, благоустрояването и поддръжката на гробни места, са длъжни незабавно и за своя сметка да възстановят терените, засегнати от дейността и да почистят работните площадки, като извозят материалите и изхвърлят отпадъците.

/3/ Индивидуалното благоустрояване на гробните места се допуска, без да се ограничава правото на гробоползване на други граждани, без да се нарушава обществения ред и да се осъществи във възможно най-кратки срокове.

/4/ Благоустрояването може да се изразява в поставяне на паметници, паметни плочи, ограда около гробното място, кръстове и други.

/5/ За кръстове и паметници над три метра, както за благоустройствени мероприятия – навеси, беседки и други подобни се изисква одобрен проект, издадено строително разрешение от Главния архитект на общината и протокол за строителна линия.

/6/ Строителните и ремонтни работи на гробните места се извършват при съблюдаване на Закона за устройство на територията.

Чл. 34. /1/ Гробните места, за които не са плащани таксите по чл. 16 или макар и да са плащани тези такси, но са запустели и не отговарят на изискванията на чл.33 и на техните приобретатели е отнето правото на гробоползване по реда на чл.15, ал.4 остават на разположение на Община Левски и се предоставят за нови погребения.

/2/ В случай, че ползвателите на гробното място не извършат предписаните работи в срока, определен от общинската администрация, със заповед на кмета на общината, траурните надгробни знаци се отстраняват и се отнема правото на ползване на гробното място.

/3/ Предписанията и заповедите се съобщават на ползвателите на гробното място по реда на ГПК, а на тези, чиито адреси не са известни – с обявление в местен вестник и на определено за целта място в гробищния парк.

Чл. 35. За изградените и монтирани без разрешение обекти или в отклонение на издаденото разрешение, съответно на определената строителна линия, се прилагат разпоредбите на чл.34.

Раздел VII

КОНТРОЛ И САНКЦИИ

Чл. 36. Контролът по спазване на изискванията на тази наредба се осъществява от Кмета на общината или оправомощени от него длъжностни лица, от кметовете и кметските наместници на населените места.

Чл.37. /1/ На нарушителите на тази наредба се налага парична глоба в размер от 50 лв. до 5 000 лв.

/2/ Размерът на глобата се определя от наказващия орган, съобразно тежестта на нарушението и степента на виновност на нарушителя.

/3/ Актовете, установяващи отделни нарушения на наредбата, се съставят от овластени от Кмета на общината длъжностни лица, кметовете на населените места, органите на РПУ, както и други специализирани органи или лица, определени със заповед на Кмета на общината.

/4/ За явно маловажни случаи на административни нарушения, установени при извършването им, овластените за това органи налагат на място, срещу квитанция, глоба до размера, предвиден в съответния закон или указ, но не повече от 10 лева;

/5/ За маловажни случаи на административни нарушения, установени при извършването им, когато това е предвидено в закон или указ, овластените контролни органи могат да налагат на местонарушението глоби в размер от 10 до 50 лева. За наложената глоба се издава фиш, който съдържа данни за самоличността на контролния орган и на нарушителя, мястото и времето на нарушението, нарушените разпоредби и размера на глобата. Фишът се подписва от контролния орган и от нарушителя, че е съгласен да плати глобата. На нарушителя се дава препис, за да може да заплати доброволно глобата.

/6/ Ако нарушителят оспори нарушението или откаже да плати глобата, за нарушението се съставя акт за административно нарушение, съгласно Закона за административните нарушения и наказания.

/7/ За маловажни случаи на административни нарушения, извършени от малолетни и непълнолетни лица, контролният орган изпраща съставените актове на местната комисия за борба срещу противообществените прояви на малолетните и непълнолетните (МКБППМН) за налагане на мерки от възпитателен характер;

/8/Наказателните постановления се издават от Кмета на общината или от оправомощен от него заместник-кмет, въз основа на акт, съставен от длъжностните лица по предходните алинеи.

/9/ Административно- наказателното производство се осъществява по реда на Закона за административните нарушения и наказания.

Раздел VIII

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Придобитите до приемане на тази Наредба права на гробоползване се запазват.

§ 2. Задълженията на гробоползвателите, придобили правата си преди влизане в сила на тази Наредба, се привеждат в съответствие с нея.

§ 3"Маловажен случай" е този, при който извършеното нарушение от физическо лице или неизпълнение на задължение от едноличен търговец или юридическо лице към държавата или община, с оглед на липсата или незначителността на вредните последици или с оглед на други смекчаващи обстоятелства, представлява по-ниска степен на обществена опасност в сравнение с обикновените случаи на нарушение или на неизпълнение на задължение от съответния вид.

§ 4 "Явно маловажен случай" на нарушение е налице, когато деянието разкрива явно незначителна степен на обществена опасност.